# MANDÁTNA ZMLUVA

 na výkon stavebného dozoru a odborného poradenstva uzatvorená podľa § 566 a nasl. Obchodného zákonníka

**Čl. I**

**Zmluvné strany**

**MANDATÁR: A-Z REAL STAV spol. s r.o.**

sídlo: Michalovská 3 , 040 11 Košice
štatutárny zástupca : Mgr. Monika Štrompová
IČO: 0036851248
DIČ: 2022477105

Bankové spojenie: Tatra banka a.s.

SWIFT (BIC) kód banky: TATRSKBX

IBAN: SK0311000000002627815034

Telefón: +421 0903613625

 (ďalej len „mandatár“)

**MANDANT: Stredná odborná škola Jozefa Szakkayho –Szakkay József Szakközépiskola, Grešákova 1, 040 01 Košice**

sídlo: Grešákova 1, 040 01 Košice

štatutárny zástupca : Ing. Eva Matejová – riaditeľka školy

Osoba oprávnená jednať

vo veciach zmluvných

IČO: 00161781

DIČ: 2020762447

Bankové spojenie: Štátna pokladnica

SWIFT (BIC) kód banky: SPSRSKBA

IBAN: SK55 8180 0000 0070 0019 1689

Telefón: 055/622 45 27

(ďalej len „mandant“)

**Čl. II**

 **Predmet zmluvy:**

1. Mandatár sa zaväzuje, že pre Mandanta zabezpečí výkon stavebného dozoru na stavbe s názvom: „Rekonštrukcia budovy školy SOŠ, Grešaková 1, Košice“ v súlade s projektovou dokumentáciou stavby (ďalej len „projektová dokumentácia“) vypracovanou firmou Artax, s.r.o., Hradbová 5, Košice
2. Rozsah stavby, pre ktorú bude Mandatár vykonávať stavebný dozor je stanovený projektovou dokumentáciou uvedenou v článku 2 bod.1.
3. Mandatár bude vykonávať stavebný dozor na stavbe pracovníkom Ing. Vojtech Štrompom, evidenčné číslo osvedčenia 09529\*10\*.

**Čl. III**

**Spôsob plnenia predmetu zmluvy**

1. Stavebný dozor bude vykonávaný počas realizácie celého diela. Hodnotenie priebehu a spôsobu realizácie bude na kontrolných dňoch pre ktoré sa dohodne harmonogram podľa vykonávania prác. V prípade vážnych situácií pri realizácii sa kontrola realizácie vykoná okamžite do 24 h, resp. podľa dohody na základe, telefonického alebo e-mailového vyžiadania účastníkov stavby.
2. Pri zabezpečovaní prác bude Mandatár dbať na dodržiavanie realizácie podľa dokumentácie uvedenej v článku 2 bod 1, všeobecne záväzných právnych predpisov, technických noriem STN, dojednaní podľa tejto zmluvy, Zmluvy o dielo a bude sa riadiť východiskovými podkladmi Mandanta, zápismi a dohodami zmluvných strán na štatutárnej úrovni, rozhodnutí a vyjadrení.
3. Stavebný dozor bude vykonávaný priamo na stavbe, občasným spôsobom, podľa potreby počas výstavby a požiadaviek mandanta. Vyhodnotenie prác a kontrolné dni budú dohodnuté po zahájení prác a v priebehu výstavby. Pri vykonávaní kontrolnej činnosti je stavebný dozor povinný kontrolovať spôsob a postup uskutočňovania stavby tak, aby sa zaručila bezpečnosť a ochrana zdravia pri práci, v súlade s nariadením vlády č. 396/2006 Z. z. o minimálnych bezpečnostných a zdravotných požiadavkách na stavenisko a súvisiacich predpisov. Pri vykonávaní kontrolnej činnosti je stavebný dozor povinný kontrolovať dodržiavanie projektovej dokumentácie, všeobecne záväzných právnych predpisov, technických noriem a dojednaní Zmluvy o dielo a tejto Zmluvy. Stavebný dozor sa bude riadiť východiskovými podkladmi objednávateľa a dohodami zmluvných strán. Stavebný dozor je oprávnený a povinný urobiť príslušné zápisy do protokolu o odovzdaní a prevzatí diela

**Čl. IV**

**Čas plnenia**

1. Mandatár sa zaväzuje, že predmet zmluvy bude plniť priebežne od účinnosti zmluvy až do odovzdania a prevzatie diela.

**Čl. V**

**Spolupôsobenie a podklady mandatára**

* 1. Mandant odovzdá mandatárovi :
* právoplatné stavebné povolenie,
* 1 paré projektu stavby,
* vyjadrenie dotknutých orgánov k stavbe
	1. Mandant zodpovedá za to, že odovzdané podklady a doklady sú bez právnych a technických vád.
	2. Mandant sa zaväzuje, že na stavbe vykonané práce a dodávky bude uhrádzať až po ich prevzatí mandatárom čo sa týka kvality a množstva a nebude vyvíjať nátlak na dodávateľa a stavebného dozoru stavby, ktorý by bol v rozpore s platnými technickými normami.

**Čl. VI**

**Cena predmetu plnenia a platobné podmienky**

1. Cena za činnosti, ktoré sú predmetom tejto zmluvy, bola určená v zmysle zákona č.18/1996 Z.z o cenách v znení neskorších predpisov, ktorá činí **1,00-€ (jedno euro)** . Mandatár nie je platcom DPH.
2. Podkladom pre úhradu mandatárom vystavenej faktúry bude zápis o prevzatí predmetnej stavby v stavebnom denníku.

**Čl. VII**

**Zodpovednosť, závady, záruka**

1. Mandatár nezodpovedá za vady, ktoré boli spôsobené podkladmi prevzatých od mandanta a mandatár ani pri vynaložení všetkej starostlivosti nemohol zistiť ich nevhodnosť, prípadne na ňu upozornil mandanta a ten na ich použití trval.

**Čl. VIII**

**Rozsah činnosti mandatára**

1. odovzdanie staveniska zhotoviteľovi a zabezpečenie zápisu o tom do stavebného denníka ,
2. starostlivosť o systematické doplňovanie dokumentácie podľa ktorej sa stavba realizuje,
3. odsúhlasenie prípadných dodatkov, resp, zmien projektu, ktoré nezvyšujú náklady diela stavebného objektu alebo prevádzkového súboru, nepredlžujú lehotu realizácie a nezhoršujú parametre stavby; ostatné dodatky a zmeny projektu predkladať s vlastným vyjadrením mandantovi,
4. bezodkladné informovanie mandanta o všetkých závažných okolnostiach,
5. stavebný dozor so súhlasom mandanta je oprávnený žiadať od Zhotoviteľa diela výmenu personálu, ktorý bude považovať za nedostatočne odborne spôsobilý na výkon prác pri realizácii stavby a prikázať Zhotoviteľovi, aby tento personál bez zbytočného odkladu nahradil novým.
6. kontrola vecnej a cenovej správnosti a úplnosti oceňovania podkladov, ich súlad s podmienkami zmlúv a ich predkladanie na likvidáciu mandantovi (potvrdenie mesačne vykonaných prác v zisťovacom protokole),
7. kontrola tých častí dodávok, ktoré budú v ďalšom postupe zakryté alebo sa stanú neprístupnými,
8. spolupráca spolupracovníkmi projektanta, zabezpečovaní súladu realizovaných prác s projektom, spolupráca s projektantom a zhotoviteľom pri navrhovaní opatrení na odstránenie prípadných závad projektu,
9. sledovať, či zhotoviteľ diela vykonáva predpísané skúšky materiálov, konštrukcií a prác, kontrolu ich výsledkov a vyžadovanie dokladov, ktoré preukazujú kvalitu vykonaných prác a dodávok (atesty, protokoly),
10. sledovanie správneho vedenia stavebných a montážnych denníkov v súlade s podmienkami zmluvy o dielo,
11. kontrola postupu prác podľa časového plánu stavby a zmluvy, upozornenie zhotoviteľov diela na nedodržanie termínov,
12. organizovanie a riadenie kontrolných dní stavby, spracovanie zápisov z kontrolných dní a zabezpečenie ich distribúcie prítomným účastníkom,
13. kontrola dokladov, ktoré zhotoviteľ diela predloží k odovzdaniu a prevzatiu diela,
14. kontrola odstránenia nedorobkov zistených pri preberacom konaní a kontrola dohodnutých termínov,
15. kontrola vypratania staveniska zhotoviteľom,

**Čl. IX**

**Všeobecné dojednania**

* 1. Táto zmluva nadobúda platnosť dňom podpisu oboma zmluvnými stranami.
	2. Táto zmluva nadobúda účinnosť podľa § 47a ods. 1 zákona č. 40/1964 Zb. Občiansky zákonník v znení neskorších predpisov dňom nasledujúcim po dni jej zverejnenia. Podľa § 47a ods. 4 zákona č. 40/1964 Zb. Občiansky zákonník v znení neskorších predpisov, ak sa do troch mesiacov od uzavretia tejto zmluvy zmluva nezverejní, platí, že k uzavretiu zmluvy nedošlo.
	3. Túto zmluvu je možné meniť iba písomnými dodatkami podpísanými štatutárnymi zástupcami zmluvných strán.
	4. Táto zmluva je vyhotovená v dvoch rovnocenných exemplároch, z ktorých obdrží každá zo zmluvných strán jedno vyhotovenie .

V Košiciach,

....................................... ...................................

 **MANDATÁR: MANDANT:** Mgr. Monika Štrompová